**TÁJÉKOZTATÓ**

**A RENDKÍVÜLI SZÜNET IDEJÉRE KIJELÖLT**

**ÜGYELETES BÖLCSŐDÉKRŐL, ÓVODÁKRÓL**

A Kormány által kihirdetett veszélyhelyzetre, az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a város lakossága egészségének és életének megóvása érdekében ***Miskolc Megyei Jogú Város Polgármestere*** *901.8206/2020. számú határozatával*

**a Miskolc Megyei Jogú Város közigazgatási területén működő bölcsődei és óvodai ellátást biztosító intézmények esetében**

**2020. március 16. napjától visszavonásig**

**rendkívüli szünetet rendelt el.**

**2020. március 16 - 20. között** valamennyi önkormányzati fenntartású óvoda és bölcsőde ügyeleti rendben fogadta azon gyermekeket, akiknek otthoni felügyeletét a szülő nem tudta megoldani. Ezalatt az idő alatt az óvodák felmérték, hogy hányan tartanak igényt a gyermekek óvodai, bölcsődei napközbeni kiscsoportos felügyeletére vagy az étel elvitelével történő közétkeztetésre.

**2020. március 23 - tól** már csak az önkormányzat által kijelölt, ügyeletet adó intézmény fogadja azokat a gyermekeket, akiknek otthoni elhelyezését a szülő nem tudja megoldani és ezen igényét a saját bölcsődéje, óvodája, vagy a kijelölt ügyeletes intézmény részére jelzi.

**Az önkormányzati fenntartású ügyeletes nevelési intézményekről 2020. március 19-én döntést hozott az önkormányzat.**

A döntés meghozatala során figyelembe vette, hogy mely intézményekben volt a legmagasabb a gyermekfelügyeletet igénylők száma, illetve az étel elvitelével történő közétkeztetés iránti igény. Mérlegelési szempont volt az is, hogy több városrészben kerüljenek kijelölésre intézmények, annak érdekében, hogy a szülők számára minél kisebb nehézséget jelentsen az intézmény megközelítése.

A gyermekek napközbeni felügyeletére és a közétkeztetés igénybevételére kijelölt önkormányzati fenntartású ügyeletes intézmények az alábbiak:

**Bölcsődék:**

* **Dobó Katica Bölcsőde** *3530 Miskolc, Hadirokkantak u. 26.*

*( Elérhetőség:* *dobo.katica@meszegyi.hu* *Tel: 46/326-894; 70 708 2767)*

* **Diósgyőri Bölcsőde** *3535Miskolc, Kuruc u. 65/A.*

*( Elérhetőség:* *diosgyori@meszegyi.hu**; Tel: 46/370-271; 20 661 7009)*

**Óvodák:**

* **Miskolci Százszorszép Óvoda Bársony János úti Tagóvodája**

*3531 Miskolc, Bársony J. u. 37.*

*Elérhetőség:* *ovodabarsony@gmail.com**; Tel: 509-856, 70/944 0091 vagy*

*szazszorszep.miskolc@gmail.com**; Tel.: 412-965, 30/638 2779)*

(**Ügyeleti körzet:****Belváros - Vologda városrész -Jókai lakótelep -Selyemrét -Szentpéteri kapu - Martin-kertváros)**

* **Miskolci Diósgyőri Óvoda Lorántffy Zsuzsanna Tagóvodája**

*3533 Miskolc, Lorántffy Zs. u. 28.*

*( Elérhetőség:* *lorantffyovi@gmail.com**; Tel: 370-327, 30/661 6770)*

**(Ügyeleti körzet: Diósgyőr - Pereces – Bulgárföld - Győri kapu)**

* **Miskolci Avastetői Óvoda Leszih Andor úti Tagóvodája**

*3524 Miskolc, Leszih A. u. 6.*

*( Elérhetőség:* *leszihovi@gmail.com**; Tel: 304-919, 30/490 1551)*

**(Ügyeleti körzet: Avas városrész - Tapolca - Görömböly – Középszer - Petneházy városrész)**

**Azok a szülők,** **akik napközbeni felügyeletet nem kérnek,** **csak az étel elvitelével történő közétkeztetésre tartanak igényt**, 2020. március 23-tól kizárólag **csak a kijelölt ügyeletes intézményekben** vehetik azt igénybe, feltéve hogy ezen **szándékukat** a saját bölcsődéjükben, óvodájukban előre jelezték, illetve ezt követően az ügyeletes intézménynél **előző nap 9:30 óráig** **jelzik** a fent megadott telefonszámon vagy e-mailben.

Miskolc, 2020. március 19.

 Miskolc Megyei Jogú Város Önkormányzata